In nomine sanctæ et individuæ Trinitatis. Karolus gratia Dei rex. (La suite comme à la charte 1, jusqu’aux mots: in eadem perierunt urbe, puis le passage suivant): Addition A... Cœterum nos pro utilitate sanctæ Dei ecclesiæ et repugnatione inimicorum nostrorum ipsum locum valde oppressimus. Deinde contra eosdem inimicos et infideles sanctæ ecclesiæ et regni nostri bellico apparatu decertantes, Deo imprimis concedente, et sanctorum illius loci intercessione succurrente, atque ut credimus, oratione servorum Dei in prefata ecclesia deservientium satis juvante, prout voluerimus et necessitas exposcebat victoriam plenitus consecuti sumus. (Pro quo nos sancimus.) Addition B... (prompto animo satisque libenter concessimus...) Nos denique divinam super nos utcumque provocemus misericordiam quod deprecatus est non negavimus, sed prompto animo concessimus; et quia ex illo loco exeuntes divino adjuti subsidio ut supra inserui, placuit nobis una cum consultu fidelium nostrorum in primis jam dictæ ecclesiæ electione, ut neque nos neque ullus successorum nostrorum ibi ullum instituat, nisi ab ipsis loci incolis pastorem electum. Dumque memoramus quoniam fideliter milites ejusdem loci nobiscum contra hostes nostros solatia prebuerunt et simul se nobiscum tradiderunt periculo, placuit nobis auctores atque electos ejusdem sedis movere ut nullus eorum presumat aliquem illorum aut ullum de heredibus ipsorum degradare et beneficia tollere, nisi prius in causis palatinis fuerit adductus et criminali multatione damnatus. Deinde nostræ auctoritatis hoc scriptum speciali conditione fieri jussimus, per quod eas res quæ antiquitus videntur ad ipsam ecclesiam pertinere, et quas avus et equivocus noster ejusdem loci pontifici Hieronymo reddidit, et postea adquisivit, et quæ moderno tempore possidet, sive quæ divina pietas ibi largiendo voluerit augere delegantes denuo confirmamus, nostris etiam futurisque temporibus mansurum esse volumus ut ipse et successores sui quiete teneant sub jure ac potestate nostræ firmitatis cum ecclesiastica institutione. Sed et concedimus ibidem auctoritate regia omnes res ejusdem ecclesiæ quæ quondam fuerunt ab ea abstractæ, et quasmodo nostri indominicati vassalli tenent, tali ratione ut quia ipsi nobiscum dimicaverunt fideliter in vita sua tantum cum consensu supradicti episcopi eas teneant, post mortem vero illorum absque ulla contradictione ad eumdem locum perveniant; interdum namque vestituram, nonas et decimas ipsa ecclesia inde recipiat. Excipimus autem hoc quod comes ejusdem potestatis habere debet. Precipimus autem atque jubemus ut nullus judex publicus... (la fin comme dans la précédente). Signum Caroli gloriosissimi regis. Pridie idus Januarii anno tertio, indictione VII, regnante Carolo gloriosissimo rege. Actum... in Dei nomine feliciter.